<classify> WAZIRI wa Nchi , Ofisi ya Rais, Tawala za Mikoa na Serikali za Mitaa TAMISEMI, Selemani Jafo amewataka viongozi wa halmahauri zote nchini kuepuka ubinafsi katika kutekeleza miradi ya maendeleo, badala yake wafanye kazi kama timu moja ili kuwezesha kukamilishwa kwa wakati na kwa viwango vinavyotakiwa.Waziri Jafo alitoa kauli hiyo baada ya kukagua ujenzi wa Soko la Kuu la kisasa la Manispaa ya Morogoro juzi na kuridhishwa na maendeleo ya ujenzi wake ambao hadi kukamilika kwake utakuwa umegharimu Sh bilioni 17.6, fedha zilizotolea na Serikali Kuu.Pamoja na kuupongeza uongozi wa mkoa, Wilaya ya Morogoro na manispaa hiyo kwa kusimamia vyema mradi huo, Waziri Jafo aliwataka wakandarasi ya ujenzi huo ambao ni Kampuni ya Nandhra kuendelea na kasi ya ujenzi na wasirudi nyuma ili ukamilike kwa muda uliopangwa.Waziri Jafo alisema katika awamu ya kwanza ya utekelezaji wa miradi ya kimkakati ipatayo 22 nchini, serikali imetenga Sh bilioni 147 ikiwemo Manispaa ya Morogoro.Manispaa ya Morogoro mmeanza vizuri tofauti na sehemu nyingine ambazo kwenye utekelezaji wa miradi hii bado wapo kwenye mchakato wa manunuzi, ama kila mtu anakuja na mkandarasi wake, hiyo ni kwa ajili ya kutaka kupata asilimia kumi 10,alisema.Alisema miradi hiyo haihitaji watu ama viongozi waingize maslahi yao binafsi kwa vile ni miradi inayotakiwa ijibu matatizo ya wananchi katika halmashauri zao.Hata hivyo alisema lengo la serikali la kuziwezesha halmashauri kwenye ujenzi wa miradi ya kimkakati ni kutaka kuziona zinatengeneza mfumo wa kujiimarisha katika uwekezaji wa miradi ya mbalimbali ya maendeleo itakayochangia ukusanyaji wa mapato ya ndani.Halmashauri zishindane katika hali ya kujitegemea ili kuepuka utegemezi na kujitegemea kokote lazima uwe na vitega uchumi kama hili soko ...kwani imefika mahali pengine posho za mwezi za madiwani wanakopwa kutokana na halmashauri kuwa hazina fedha,alisema.Meya wa Manispaa ya Morogoro, Pascal Kihanga alimpongeza Rais Magufuli kwa kuiwezesha kifedha halmashauri hiyo ili kujenga Soko Kuu la kisasa ambalo litachangia kujibu kiu ya wafanyabiashara na kuiingizia mapato halmashauri hiyo.Mchumi wa Manispaa hiyo, Jacqueline Mushi amesema halmashauri ilitengewa Sh bilioni 10 kutoka Wizara ya Fedha na Mipango kwa ajili ya ujenzi wa soko hilo.Amesema halmashauri kupitia Mradi wa Uboreshaji wa Miji katika Serikali za Mitaa ULGSP itachangia Sh bilioni 7.5 na kufanya gharama za mradi kuwa ni Sh bilioni 17.6.Mushi alisema hadi sasa mkandarasi wa ujenzi amelipwa Sh bilioni 3.8 na hatua ya utekelezaji wa mradi kwa ujumla kwa ujenzi wa jengo umefikia asilimia 30. 56. Ujenzi kwa mradi wote umefikia asilimia 22. 92 , ambapo mradi huo umepangwa kukamilika mwishoni mwa  <topic>: KITAIFA 